આમ જોઈએ તો રાજકીય ઇચ્છાશક્તિ દાખવી રહેલા વડા પ્રધાન પાસેથી પ્રજાની અપેક્ષાઓ પણ સ્વાભાવિક રીતે જ ઘણી વધારે છે. અને એમાંયે કોઈ પણ પ્રકારના ‘સ્વચ્છતા’ અભિયાનની વાત હોય તો લોકો હજી બીજા કોઈ પણ કરતાં તેમની પાસે જ આશા વધુ રાખે છે. હાલ દેશમાં નવાંનવાં પરિવર્તનોનું વાતાવરણ પણ બનેલું છે. લોકો પરિવર્તનના પવનમાં શક્ય તેટલો સહયોગ પણ આપી રહ્યા છે ત્યારે સરકારે આગળ આવીને રાજકીય પક્ષોને અપાતા દાનની ચુકવણી માત્ર ડિજિટલી જ થાય તે નિર્ણય વિનાવિલંબે લઈને કાળાં નાણાં સામેની લડાઈમાં પ્રજા અને રાજકીય પક્ષો સૌ સમાન છે તેવો અંદેશ પાઠવવામાં આવશે તો ડિજિટલ ઇકોનોમીની સંકલ્પના સાથે સાથે કાળાં નાણાં સામેની લડાઈને પણ બળ મળશે જ.